EVIGT  LIV  ER  AT  KENDE  GUD  OG  HANS  SØN  JESUS  KRISTUS 


NUMMER  2 


15.  JANUAR  1922 


71.  AARGANG 


TIENDE  OG  FASTEOFRING. 

Af  Præsident  Joseph  F.  Smith. 
(Oversat  af  Morten  A.  C.  Nicnlaysen,  Salt  Lake  City.) 

Hvorfor  Tiendeloven  blev  indstiftet.  En  kort  Tid  efter  Kir- 
kens Organisation  aabenbarede  Herren  en  Lov*),  som  var 
mere  fuldkommen  end  Tiendeloven.  Den  omfatter  større  Op- 


*)  Denne  Lov  angaar  den  saakaldte  »Enoks  Orden«  eller  »Den 
forenede  Orden«,  som  findes  omtalt  i  flere  Kapitler  i  Lærdom- 
mens og  Pagtens  Bog.  Det  vilde  være  nødvendigt  at  behandle 
dette  Emne  i  en  speciel  Artikel.  Men  den  praktiske  Virkelig- 
gørelse af  Systemet  i  Samfundslivet  vilde  resultere  i,  som  Dig- 
teren Grundtvig  saa  smukt  har  udtrykt  det,  at  »faa  har  for 
meget  og  færre  for  lidt«,  eller  rettere  hvor  ingen  har  for  meget 
og  ingen  for  lidt.  Og  det  var  netop  det,  som  udmærkede  Enoks 
Stad,  hvor  ingen  Fattige  fandtes.  Naar  Herrens  Lov  i  sin  Hel- 
hed skal  udgaa  fra  Zion  (det  amerikanske  Fastland),  og  Kri- 
stus vil  regere,  saa  vil  Enoks  Orden  blive  ført  ud  i  Livet.  Det 
vil  først  være  nødvendigt  at  udrense  alle  Ugudelige,  hvilket 
den  Almægtige  selv  vil  udføre  paa  sin  egen  Maade.  Den 
Troende  kan  i  Mormons  Bog  finde  en  Analogi  i  Begiven- 
hederne lige  før  Kristi  Korsfæstelse  og  efter  hans  Opstandelse 
paa  det  amerikanske  Kontinent.  Oversætteren. 

gaver,  mere  aandelig  Kraft  og  en  langt  hurtigere  Fuldbyr- 
delse af  Herrens  Formaal.  Men  Folket  stod  uforberedt  over- 
for dens  praktiske  Udførelse  i  Livet,  og  af  Barmhjærtighed 
med  Folket  blev  den  mere  fuldkomne  Lovs  Virksomhed 
standset,  og  Herren  gav  Tiendeloven,  for  at  der  kunde  være 
Midler  i  hans  Forraadshus  til  at  fremme  de  Formaal,  han 
havde  i  Sinde:  Udbredelsen  af  Evangeliet  blandt  Jordens  Na- 
tioner, til  Livsopholdet  for  de,  som  er  kaldet  til  daglig  Tje- 
neste i  Herrens  Arbejde.  Disse  Ting  kan  ikke  blive  udfort 
uden  Tiendeloven;  Templer  kan  heller  ikke  blive  bygget  og 
vedligeholdte,  og  trængende  Brødre  og  Søstre  i  Kirken  vilde 
staa  uden  Mad  og  Klæder.  Derfor  en  Tiendeloven  nødvendig 
for  Kirken,  og  Herren  har  lagt  meget  stør  Vægt  paa  dens  Op- 
fyldelse. 

Tiendelovens  væsentlige  Aand.  Under  Tiendeprincippet 
skal  det  vise  sig,  om  Loyaliteten  eller  Troskabsfølelsen  hos 
Kirkens  Folk  kan  bestaa  sin  Prøve.  Ved  Opfyldelsen  af  dette 
Princip  skal  det  vise  sig,  hvem  der  er  for  Guds  Rige,  og  hvem 
der  er  imod  det.  Ved  dette  Princip  skal  det  vise  sig,  hvis 
Hjærter  er  faste  i  at  gøre  Guds  Vilje  og  holde  hans  Befalin- 
ger, hvorved  de  helliger  Zions  Land  til  Gud,  medens  de,  som 
er  imod  dette  Princip,  har  afskaaret  sig  selv  fra  Zions  Vel- 
signelser. Det  er  et  af  de  allervigtigste  Principper,  thi  ved  det 
skal  det  kendes,  enten  vi  er  tro  eller  utro.  I  saa  Henseende  er 
det  ligesaa  vigtigt  som  Tro  paa  Gud,  som  Omvendelse  fra 
Synd,  som  Daab  til  Syndernes  Forladelse  og  Haandspaalæg- 
gelse  for  den  Helligaands  Gave.  Thi  selv  om  et  Menneske 
holder  hele  Loven  undtagen  ét  Bud,  og  han  overtræder  det, 
saa  er  han  en  Overtræder  af  Loven,  og  han  er  ikke  berettiget 
til  alle  Jesu  Kristi  Evangeliums  Velsignelser.  Men  naar  et 
Menneske  holder  hele  Loven,  som  er  aabenbaret,  og  gør  det 
med  sin  Sjæls  Styrke,  sine  Midler,  sine  Evners  hele  Brug,  saa 
er  det  ligesaa  antagelig  for  Guds  Aasyn,  som  hvis  han  for 
Eksempel  var  i  Stand  til  at  gøre  et  Tusinde  Gange  mere. 

Tiendeloven  er  en  Prøvedigel,  hvorved  Folket  hver  for  sig 

vil  blive  prøvet.  Ethvert  Menneske,  der  forsommer  at  opfylde 
dette  Princip,  skal  blive  kendt  som  én,  der  er  ligegyldig  for 
Zions  Velfærd,  som  forsømmer  sin  Pligt  som  Medlem  af  Kir- 
ken, og  som  intet  udretter  for  Guds  Riges  timelige  Fremgang. 
Han  yder  intet  til  Evangeliets  Udbredelse  blandt  Jordens  Na- 
tioner, og  han  undlader  at  gøre  det,  som  vilde  berettige  ham 
til  at  modtage  Evangeliets  Velsignelser  og  Ordinancer  i  Guds 
Hus. 

Tiendeloven  er  Finansloven.  Tiendelovens  Hensigt  har 
noget  tilfælles  med  Finansloven,  som  vedtages  af  enhver  Stat, 
ethvert  Rige  og  enhver  Kommune  i  den  civiliserede  Verden. 
Der  eksisterer  ingen  Organisation  af  Mennesker,  undtagen 
den  har  forberedt  en  timelig  Forsorg  til  at  udføre  dens  Pla- 
ner.*) Tiendeloven  er  Jesu  Kristi  Kirke  af  Sidste  Dages  Hel- 


*)  I  Forbindelse  med  Præsident  Smiths  praktiske  Ord  om  denne 
selvindlysende  Sandhed  maa  det  være  mig  tilladt  her  i  en  Fod- 
note at  gøre  en  Sammenligning  paa  dette  timelige  Omraade. 
En  anden  Organisation,  som  jeg  tilhorer,  nemlig  den  »Inter- 
nationale Typografiske  Union  af  Nordamerika«,  opholder  for 
Tiden  8000  arbejdsløse  Medlemmer  med  det  daglige  Brod, 
Husly  og  Klæder  af  dets  »Tienden fund,  idet  de  øvrige  69.000 
Medlemmer,  som  er  i  Arbejde,  betaler  »Tiende«  eller  10  Pro- 
cent af  deres  Ugeion  eller  ea.  en  Million  Dollars  om  Maaneden 
til  dette  og  til  andre  Formaal.  Denne  Finanslov,  som  Organi- 
sationens Medlemmer  frivilligt  og  hver  for  sig  personligt  har 
stemt  for  indtil  videre,  gor,  at  Organisationen  er  i  Stand  til  at 
bevare  sin  Integritet  som  Organisation,  er  i  Stand  til  at  bevare 
sine  udmærkede  veldædige  Institutioner  saasom  Faglærlinges 
Uddannelse,  de  Syges  Helbredelse  i  egne  store  Sanatorier  med 
gratis  Forplejning,  de  Gamles  ugentlige  Pensioner,  Understøt- 
telse for  afdode  Medlemmers  Efterladte  eller  Begravelseshjælp 
samt  andre  timelige  Fremskridtsvilkaar.  Hvis  vi  nu  til  Eksem- 
pel fremsatte  den  Formodning,  at  Medlemmerne  nægtede  at 
betale  deres  Medlemsbidrag,  og  hver  for  sig  havde  nok  i  sin 
Egoisme  uden  Hensyn  til  andre,  da  vilde  det  være  let  at  indse, 
at  hele  Standens  enkelte  Individer  snart  vilde  blive  en  Spille- 
bold  for  en  kold  Verdens  selviske  Luner;  og  Organisationens 
Ubeskaarethed  for  Liv  og  Lykke  vilde  blive  sønderbrudt,  og 
Legemliggørelsen  af  dens  velsignelsesrige  Principer,  som  den 
langsomt,  men  sikkert  havde  opbygget  i  en  hel  Menneskealder, 

liges  Finanslov;  og  det  vilde  være  umuligt  at  udfore  Herrens 
Hensigter  uden  den. 

Tiendeloven.  Der  kunde  uden  Tvivl  citeres  meget  fra  de 
hellige  Skrifter  om  Tiendeprincippet,  som  Gud  har  aaben- 
baret  til  os  i  denne  Uddeling  af  Kristus,  og  som  han  onsker, 
at  vi  skal  udfore,  for  at  vi  ved  Lydighed  til  hans  Lov  kan 
hellige  dette  Land,  at  det  i  Sandhed  maa  blive  et  Zions  Land 
for  os,  og  der  er  givet  os  det  Lofte,  at  hvis  vi  vil  adlyde  Guds 
Befalinger,  hvis  vi  vil  sætte  vor  barnlige  Tillid  til  ham,  hvis 
vi  vil  drage  nær  til  ham,  saa  vil  han  komme  nær  til  os  og 
vil  belønne  os  med  sin  Naade  og  sine  Velsignelser.  Han 
vil  nedbryde  Fortæreren,  han  vil  foraarsage,  at  Jorden  bliver 
frugtbar,  og  at  den  afgiver  af  sin  fulde  Styrke  til  Ejeren, 
Jorddyrkeren  og  Hjordernes  Ejer.  Han  vil  forøge  hans  Kvæg- 
bestand og  gøre  ham  velstaaende  og  give  ham  Overflødighed, 
fordi  han  sætter  sin  Tillid  til  Gud;  det  Menneske  drager  nær 
til  Herren,  og  han  er  villig  til  at  stole  paa  ham  og  vente  paa, 
om  han  ikke  vil  udgyde  Himlens  Gaver  og  Velsignelser  over 
ham,  saa  han  ikke  skal  have  nok  Rum  til  at  modtage  dem  (se 
Malakias).  Lad  ethvert  Menneske,  som  har  modtaget  Jesu 
Kristi  Evangelium,  lytte  til  disse  Ord  og  modtage  denne  For- 
jættelses Forsikring.  Der  er  de  Mennesker,  som  ligegyldigt  vil 
gaa  over  disse  Ting,  og  det  vil  uden  Tvivl  ikke  lykkes  dem  at 
komme  nær  til  Gud;  de  vil  forsømme  at  prøve  Herren;  de 
vil  ikke  opfylde  hans  Befalinger,  og  de  vil  ikke  kende,  at  Gud 
siger  Sandheden,  at  han  staar  ved  sit  Ord  og  opfylder  sine 
Forjættelser  til  Folket,  naar  de  er  villige  til  at  adlyde  og 
holde  hans  Love.  Medens  de,  som  paaskønner  disse  Løfter, 
som  adlyder  disse  Love,  som  blev  givet  i  forrige  Tider  og  er 


vilde  øjeblikkelig  blive  spredt  for  alle  Vinde  og  traadt  i  Støvet, 
indtil  en  ny  Organisation  kunde  opbygges.  Det  samme  ana- 
logiske Forhold  gælder  ogsaa  med  Hensyn  til  Kirken  og  dens 
Opgaver,  som  Præsident  Joseph  F.  Smith  har  omtalt. 

Oversætteren. 

blevet  fornyet  igen  i  denne  Tidernes  Fyldes  Uddeling  for 
Folkets  Velsignelse,  for  Zions  Opbyggelse,  for  Enkens  og  den 
Faderløses  Understøttelse,  for  Kristi  Evangeliums  Forkyn- 
delse til  Jordens  Nationer  og  for  de  Helliges  Indsamling  fra 
alle  Lande,  de  vil  lytte  til  disse  Ord  og  værdsætte  dem  som 
Sandheden  og  opfylde  dem  i  deres  praktiske  Livsførelse,  vil 
komme  til  at  kende,  at  Gud  belønner  de,  som  flittigt  søger 
ham,  og  at  han  er  i  Stand  til  at  opfylde  sine  Løfter  til  dem. 

For  kort  Tid  siden  talte  jeg  med  en  Broder,  hvis  Navn  jeg 
ikke  behøver  at  nævne,  thi  han  er  kun  én  blandt  Tusinder, 
som  kan  bære  det  samme  Vidnesbyrd,  ikke  blot  over  Læ- 
berne, men  ved  Beviserne  paa  hans  gode  Husholdning,  hans 
Velstand,  Fremgang  og  Forbedring  af  hans  Jord  og  Omgivel- 
ser. Denne  Sæson  har  han  indhøstet  en  rig  Afgrøde,  hans 
Ejendom  har  afgivet  i  Overflødighed,  medens  mange  af  hans 
Naboers  Jorder  har  været  belemret  med  Ukrudt,  og  deres 
Høst  har  kun  været  halvt  saa  stor  eller  en  Tredjedel  af  den 
omtalte  Broders.  Hvordan  vil  I  forklare  det?  Jeg  betragter  det 
ud  fra  den  Sandhed,  at  Gud  har  velsignet  ham;  han  er  en 
intelligent  Mand,  en  Mand,  der  ikke  alene  arbejder  forstan- 
digt og  med  Klogskab,  men  i  Gudsfrygt  og  med  et  inderligt 
Begær  om  at  adlyde  hans  Love.  Han  sagde  til  mig  og  min 
Ledsager  paa  Rejsen:  »Gud  har  velsignet  mig,  fordi  jeg  har 
bestræbt  mig  for  at  holde  hans  Befalinger,  og  fordi  jeg  har 
været  tro  mod  min  Familje.«  Han  nedsatte  sig  i  dette  Ørken- 
land for  syv  eller  otte  Aar  siden,  nedtrykket  af  Fattigdom 
paa  Grund  af  Forfølgelser  og  Landflygtighed,  drevet  fra  sit 
Hjem  og  sine  Forretninger,  nødsaget  til  at  være  borte  i  aare- 
vis,  medens  han  en  Del  af  Tiden  prædikede  Kristi  Evan- 
gelium. Han  vendte  tilbage  og  nedsatte  sig  paa  det  bare 
Land.  Og  i  Dag  har  han  af  Jordens  Kraft,  af  det  tøcre  Sand 
og  ved  sin  Flid  fremstillet  et  smukt  Hjem;  han  har  frugtbare 
Marker,  som  ligger  udbredt  for  Øjnene  af  enhver,  som  ønsker 
at  gaa  og  betragte  dem.  Han  betaler  sin  Tiende,  han  erindrer 
sit  Fasteoffer,  han  er  lydig  mod  Guds  Love,  og  han  er  ikke 

bange  for  at  bære  Vidnesbyrd  til  sine  Venner  og  Naboer,  at 
det  er  ved  Hjælp  af  at  holde  Herrens  Befalinger,  at  han  er 
bleven  velsignet,  og  at  Herren  har  skænket  ham  Lykke  i  Ar- 
bejdet, saa  han  er  stillet  saa  vel,  som  han  er  i  Dag.  Han  er 
ikke  den  eneste,  der  er  mange  andre,  som  er  blevet  velsignet 
i  deres  Gerning  paa  lignende  Maade.  Og  det  er  mit  personlige 
Vidnesbyrd,  at  det  er  fordi  Gud  har  velsignet  ham  og  hans 
Jorder,  hans  Arbejde  og  givet  ham  Frugtbarheden,  der  sik- 
rede ham  de  Goder,  han  søgte  og  arbejdede  for.  Han  har 
handlet  i  god  Tro  til  Herren,  som  kender  hans  Hjærte  og 
Ønsker  og  velsignet  ham  i  Overensstemmelse  dermed;  og 
han  er  i  Dag  stedt  i  Velstand  i  hin  Ørken,  medens  mange  af 
hans  Naboers  Ejendomme  ser  magre  og  forladte  ud  og  for- 
tæller deres  egen  Historie.  Vor  Vens  Jord  er  fri  for  Ukrudts- 
pesten,  fordi  han  har  arbejdet  og  taget  Vare  paa  denne  Jord 
og  anvendt  Flid  og  Intelligens  i  sit  Arbejde,  det  viser,  at  Gud 
har  inspireret  ham  og  oplyst  hans  Forstand.  Herren  har  vel- 
signet ham  i  hans  Hjem,  i  hans  Dyrebestand  og  Forraadshus, 
i  hans  Gerning  og  Tanker,  og  han  er  bleven  inspireret  og  dyg- 
tiggjort til  at  udføre  det  Arbejde,  han  har  udrettet.  Jeg  be- 
vidner, at  det  er  paa  Grund  af  hans  Tro  paa  Guds  Forjættel- 
ser, og  hans  Hjærtes  Ønsker  om  at  adlyde  Guds  Love,  at  han 
er  velsignet  og  skænket  Lykke  i  sit  Arbejde  af  den  Almæg- 
tige. 

Enken  og  hendes  Tiende.  Vil  Du  fornægte  Enken  hendes 
Velsignelser,  fordi  hun  kun  har  en  Skærv  at  give?  Fordi  den 
Tiendedel,  som  hun  foresætter  sig  at  give  i  Lydighed  til  Guds 
Befaling,  kun  udgør  en  Tiøre,  vil  Du  da  berøve  hende  det 
Privilegium  at  faa  sit  Navn  indrulleret  i  Herrens  Tiende-Bog 
og  at  have  sin  Genealogy  anerkendt  og  optegnet  i  Kirkens 
Arkiver?  Og  fordi  hendes  Navn  maaske  ikke  findes  dér,  vil 
Du  da  nægte  hende  Adgang  til  Herrens  hellige  Hus  og  Evan- 
geliets Ordinancer?  Biskopperne  skulde  opmuntre  enhver 
Mand,  Kvinde  og  Barn,  som  tjener  og  modtager  Betaling  for 
sit  Arbejde,  at  ære  Herren  og  vise  deres  Lydighed  mod  Guds 


23 

Lov  ved  at  give  en  Tiendedel  af  deres  modtagne  Indtægter, 
som  Herren  har  forlangt  det,  for  at  de  kan  have  deres  Navne 
indskrevet  i  Herrens  Tiende-Bog,  og  for  at  deres  Slægt- 
register maa  opbevares  i  Kirkens  Arkiver,  og  at  de  maa  være 
berettiget  til  Herrens  Hus,  Privilegier  og  Velsignelser. 

Jeg  kan  tydelig  erindre  en  Omstændighed,  der  fandt  Sted 
i  mine  Barndomsdage.  Min  Moder  var  Enke  og  havde  en 
stor  Familje  at  sørge  for.  Et  Foraar,  da  vi  aabnede  vore 
Kartoffelgruber,  bad  hun  sine  Sønner  om  at  faa  et  Vognlæs  af 
de  bedste  Kartofler,  for  at  hun  kunde  bringe  dem  til  Tiende  - 
kontoret.  Kartofler  var  der  kun  lidt  af  den  Sæson.  Jeg  var 
selv  kun  en  mindre  Dreng  paa  det  Tidspunkt  og  blev  tilladt 
at  være  Kørekarl.  Da  vi  kom  ind  til  Tiendekontoret  og  var 
klar  til  at  aflæsse  Kartoflerne,  kom  en  af  Kontoristerne  ud  og 
sa'e  til  min  Moder:  »Enke  Smith,  det  er  en  Skam,  at  De  er 
nødt  til  at  betale  Tiende.«  Han  sagde  flere  andre  Ting,  som 
jeg  husker,  men  det  er  ikke  nødvendigt  at  gentage  dem  her. 
Han  irettesatte  min  Moder,  fordi  hun  betalte  Tiende,  og  kaldte 
hende  alt  andet  end  visdomsfuld  og  forstandig  og  sagde,  at 
der  var  andre,  som  var  stærke  og  dygtige  til  at  arbejde,  som 
blev  understøttet  fra  Tiendekontoret.  Min  Moder  vendte  sig 
mod  ham  og  sagde:  »William,  Du  burde  skamme  Dig.  Vil  Du 
nægte  mig  en  Velsignelse.  Hvis  jeg  ikke  betalte  min  Tiende, 
saa  vilde  jeg  forvente,  at  Herren  vilde  tilbageholde  sine  Vel- 
signelser fra  mig.  Jeg  betaler  min  Tiende,  ikke  alene  fordi  det 
er  Guds  Lov,  men  fordi  jeg  véd,  at  Herren  vil  velsigne  mig 
ved  at  gøre  det.  Ved  at  holde  denne  og  andre  guddommelige 
Befalinger  haaber  jeg  paa  tilstrækkelig  Velstand,  saa  jeg  kan 
være  i  Stand  til  at  forsørge  min  Familje.«  I  kan  blade  Kir- 
kens Protokoller  igennem  fra  Begyndelsen  og  til  hendes 
Dødsdag,  og  I  vil  finde,  at  hun  aldrig,  skønt  hun  var  Enke, 
modtog  en  Skilling  fra  Kirken  for  sin  egen  og  Familjes  Un- 
derstøttelse; men  hun  betalte  Tusinder  af  Dollars  i  Hvede, 
Kartofler,  Korn,  Vegetabiler,  Kød  og  andre  Ting.  Hun  gav 
Tiendeparten  af  sine  Faar  og  Kvæg,  det  tiende  Pund  Smør, 


den  tiende  Høne,  Tiendedelen  af  Ægene,  det  tiende  Svin,  den 
tiende  Kalv,  det  tiende  Føl,  ja  en  Tiendedel  af  enhver  Ting, 
hun  dyrkede  og  opdrættede,  blev  betalt.  Her  sidder  min  Bro- 
der, som  kan  bevidne,  at  det  er  sandt,  hvad  jeg  siger,  saavel 
som  andre,  der  kendte  hende. 

(Fortsættes). 


GUD  OG  NATUREN. 

Det  Under,  som  findes  omkring  os,  vi  skue. 

Hvad  udvikler  Visdom  og  Storhed  og  Magt? 

Hvad  er  det  for  Kræfter,  hvis  mægtige  Lue 

har  Himlen  og  Jorden  og  Stjerner  frembragt? 

Se  Liljen  paa  Marken  i  Herligheds  Skrud, 

den  vidner  om  Kundskab,  som  kun  findes  hos  Gud. 

Vi  véd,  at  vi  lever,  eksisterer  og  røres, 

har  nogen  udfundet,  hvorledes  det  gøres? 

Der  er  Love,  som  styrer  og  altid  bestaar, 

som  standser  vort  Blod,  saa  vort  Hjærte  ej  slaar. 

O,  Menneske,  kan  Du  en  Vej  ikke  finde, 

som  hindre  kan  Blodet  fra  Legemet  rinde? 

Du  tror,  at  Naturen  maaske  er  en  Gud, 

som  Visdom  og  Magt  for  Dig  folder  ud? 

Du  tror  vel,  Naturen  regerer  og  leder 

alt  Liv,  som  her  paa  Jorden  sig  breder? 

Gaa  ej  til  Naturen,  men  gaa  til  den  Kilde, 
hvor  Kundskab  og  Visdom  i  Evighed  bor, 
det  er  til  vor  Fader,  den  gode,  den  milde, 
og  annam  hans  Lov,  naar  paa  ham  Du  tror, 
og  Du  vil  da  lære,  Naturen  og  alt 
regeres  af  Love,  som  Gud  har  befalt. 

VEGETARISMENS  ETIK. 

Af  Seminarielærer  A.  Bergsten,  Gøteborg. 

Vegetarismen  er  ikke  blot  et  Spørgsmaal  om  Mad  og 
Drikke.  Den  omfatter  ogsaa  andre  Faktorer,  som  har  Ind- 
flydelse paa  Sundhed  og  Arbejdsevne.  Fodens  Behandling, 
Tillavnings  Tygning,  Fordøjelse,  alt  interesserer  Vegetariane- 
ren. Aandedræts-  og  Kropsovelser,  Luft,  Sol,  Vand,  kort  sagt 
alle  Midler,  der  kan  yde  Stotte  i  Bestræbelserne  for  at  vinde 
Sundhed,  tages  i  Brug  af  Vegetarismens  Udøvere.  Der  tales 
lige  saa  vel  om  Vegetarismens  økonomiske  Betydning  som  om 
dens  æstetiske  Værdi,  og  ikke  mindst  hører  man  Tale  om 
Vegetarismens  Etik. 

For  at  faa  et  bestemt  Udgangspunkt  for  den  videre  Ud- 
vikling af  Sporgsmaalet,  er  det  nødvendigt  forst  at  klargøre 
Vegetarismens  virkelige  Idé.  Der  gøres  saa  mange  Anskuelser 
gældende  som  »vegetariske«.  En  forbyder  at  fortære  alt,  som 
kræver  en  Medskabnings  Død;  en  anden  paastaar,  at  alt,  som 
har  sin  Oprindelse  fra  Dyr,  er  af  det  Onde;  den  ene  spiser 
gerne  Kartofler  og  Rødder,  medens  en  anden  fordrer,  at  hans 
Fode  skal  tages  oven  Jorden.  Den  ene  bruger  sammensatte 
Retter,  en  anden  holder  paa  Raakost  alene.  Og  Tid  efter 
anden  fremkommer  der  nye  Opdagelser  paa  det  fysio- 
logiske og  biologiske  Omraade,  som  kaster  Lys  over  Fore- 
teelser i  vort  Legeme,  som  vi  ikke  før  har  forstaaet. 

Det  er  dog  ikke  nogen  af  disse  forskellige  Opfattelser,  jeg 
her  vil  drage  frem  som  Repræsentant  for  Vegetarismens  Idé. 
De  er  menneskelige  Begrænsninger,  Brudstykker  af  selve 
Idéen.  Men  alle  Anskuelser  bæres  oppe  af  den  ene  store  Tanke 
at  finde  den  Vej,  som  fører  til  Sundhed,  den  Form  for  Lege- 
mets Pleje,  som  Naturen  selv  har  udstukket,  og  som  derfor  er 
Betingelsen  for  at  naa  det  størst  mulige  Maal  af  Styrke,  Ud- 
holdenhed og  Velbefindende.  Her  støder  vi  paa  selve  Vege- 
tarismen. Den  er  Bestræbelsen  for  at  naa  til  Kundskab  om  de 
Love,  hvorefter  hvert  Legeme  virker,  og  at  indrette  vort  Liv 

i  Samklang  med  disse  Love.  Det  er  den  Vegetarisme,  som  her 
er  Genstand  for  Betragtning. 

Takket  være  det  Nydelsesbegær,  som  det  moderne  Liv 
snarere  ægger  end  søger  at  holde  tilbage,  er  Forretningen 
med  saadanne  Varer  meget  indbringende.  Køberne  spørger 
ikke  efter  Prisen,  Begæret  skal  tilfredsstilles,  hvad  det  end 
koster.  Ej  heller  spørges  der  efter  Varens  virkelige  Værdi  eller 
Ægthed.  Et  smukt  Udseende,  en  køn  Farve,  en  god  Smag,  en 
nydelig  Indpakning,  mere  forlanges  der  ikke.  Hvorledes  vir- 
ker nu  dette  paa  Fabrikanten  og  Købmanden?  De  vil  snart 
opdage,  hvorledes  de  kan  udnytte  denne  Jagen  efter  Nydelse 
til  økonomisk  Fordel.  Der  var  en  Tid  i  Sverige,  da  Brænde- 
vinen kostede  1,10  Kr.  pr.  Lt.  Tilvirkningsprisen  var  5  Øre,  og 
Staten  tog  50  Øre  i  Skat  pr.  Lt.  Resten  —  55  Øre  —  var  ren 
Fortjeneste.  En  Flaske  Hindbærsaft  koster,  lad  os  sige  4  Kr. 
Er  Varer  ægte,  saa  koster  den  i  Tilvirkning  maaske  3  Kr.,  det 
er  et  rimeligt  Forhold  mellem  Tilvirknings-  og  Udsalgspris. 
Men  som  oftest  er  den  forfalsket.  Man  rører  Vand  og  Sacha - 
rin  sammen,  giver  det  Bærsmagen  ved  Hjælp  af  en  Draabe 
Essens  og  tilsætter  nogle  Gram  Glycerin  for  at  faa  Vædsken 
jævn.  Det  hele  koster  maaske  10  Øre,  men  Udsalgsprisen  hol- 
des i  samme  Højde  som  for  den  ægte  Vare.  Og  Folk  køber 
alligevel  og  køber  flittigt,  medens  Forretningsmanden  gnider 
sig  i  Hænderne  over  den  stigende  Konto  i  Banken  og  glæder 
sig  over,  at  »Verden  vil  bedrages«.  De  sidste  Aar  har  lært  os, 
at  en  saadan  Aand  raader  i  store  Dele  af  Forretningsverdenen. 
Men  det  er  ikke  retfærdigt  at  kaste  hele  Skylden  paa  Forret- 
ningsmanden, han  udnytter  en  Mulighed,  som  tilbyder  sig  af 
sig  selv,  den,  som  tilbyder  Muligheden,  har  samme  Skyld,  og 
det  er  det  store  købende  Publikum,  som  har  ladet  Nydelses - 
begæret  løbe  af  med  den  sunde  Fornuft  og  taaler  ublu  Priser 
og  forfalskede  Varer. 

Anderledes  stiller  det  sig,  naar  Vegetaren  gaar  ud  for  at 
gøre  sine  Indkøb.  Ogsaa  han  forlanger  god  Smag,  tiltalende 
Udseende  og  fin  Farve,  men  han  er  ikke  tilfreds  dermed.  Han 

vil  vinde  Sundhed  og  Kraft,  han  fordrer  et  stadigt  Velbefin- 
dende, og  derfor  er  han  nøje  saa  vel  med  sine  Fodemidler  som 
med  sine  Nydelsesmidler.  Glycerin  og  Essenser  har  han  ikke 
Brug  for,  det  er  Frugtsyrerne,  Frugtsukkeret,  Mineralsaltene 
og  Vitaminerne,  som  han  vil  have,  naar  han  køber  Saft,  og 
disse  findes  kun  i  den  ægte.  Det  samme  gør  sig  naturligvis 
gældende  overfor  andre  Fodemidler. 

Selv  Prisansættelsen  vil  Vegetaren  øve  Indflydelse  paa. 
Han  betaler  sine  Varer  efter,  hvad  det  har  kostet  at  fremstille 
dem,  og  han  under  Producenten  og  Købmanden  deres  gode 
Arbejdsfortjeneste,  men  han  betaler  ingen  Aagerpriser.  Koster 
Saften  for  meget,  saa  laver  han  den  selv,  jo  mere  sikker  er 
han  paa,  at  den  er  ægte.  Begæret  efter  at  vinde  og  bevare 
Sundheden  fører  ikke  Fornuften  saaledes  paa  Afveje,  som 
Begæret  efter  Nydelse  gør  det.  Det  er  en  Tilfredsstillelse  for 
alle  Vegetarer,  om  f.  Eks.  Skodsborg  Fodevarefabrik  har  god 
Omsætning  og,  som  det  hedder,  gaar  godt;  men  den  opnaar 
ingen  letvundne  Fordele;  thi  den  har  sin  største  Kundekreds 
blandt  Vegetarer  og  maa  levere  fuldgode  Varer  til  Priserne. 

Om  alle  Mennesker  tænkte  vegetarisk  og  handlede  paa 
samme  Maade,  naar  de  gør  deres  Indkøb  af  Føde-  -og  Nydel- 
sesmidler, da  skulde  al  Aager  og  Forfalskning  forsvinde  fra 
Forretningsverdenen  i  hvert  Fald  paa  disse  Omraader,  og 
dette  maatte  uvilkaarligt  virke  gavnligt  ogsaa  paa  andre  For- 
retningsgrene.  I  Sandhed:  om  Vegetarismen  ikke  havde  anden 
etisk  Værdi  end  den,  som  angaar  Moralen  i  Forretningslivet, 
saa  kunde  den  i  hvert  Fald  sammenstilles  med  en  hvilken 
som  helst  anden  Bevægelse,  der  betones  at  have  etisk  Betyd- 
ning. 

Det  andet  Omraade  var  Hjemmet.  Her  er  det  Forholdet  — 
jeg  kunde  fristes  til  at  sige  Misforholdet  —  mellem  Mand  og 
Hustru,  som  bestemmer  Karakteren.  Da  det  nu  her  drejer  sig 
om  Vegetarismen,  begrænser  jeg  Spørgsmaalet  til  et  rent  og 
skært  Madspørgsmaal. 

Det  tør  vel  betragtes  som  en  Ordning  fra  Naturens  Side,  at 


Hjemmet  og  samtidig  dermed  Køkkenet  er  Kvindens  og  Hu- 
struens Arbejdsomraade,  medens  Manden  har  sit  Arbejde  paa 
andet  Hold  og  hjemme  søger  Hvile  og  Vederkvægelse  —  og 
Mad.  Til  Trods  for,  at  dette  i  Almindelighed  anses  for  at  være 
Tilfældet,  er  det  dog  ofte  saaledes,  at  Hustruen  er  utilfreds 
med  sin  Stilling,  og  Kvinden  søger  nu  mere  end  nogen  Sinde 
at  komme  ind  i  Mandens  Erhverv.  Dette  beror  ikke  paa,  tror 
jeg,  at  hun  føler  sig  fremmed  i  Hjemmet  og  ved  Arbejdet  i 
Køkkenet,  tværtimod  ser  man  jo  ofte,  at  den,  som  ikke  faar 
nogen  saadan  Stilling,  længes  efter  den.  Aarsagen  ligger 
snarere  i  Mangel  paa  Forstaaelse  og  Vurdering  af  dette  Ar- 
bejde. Man  vil  ikke  gerne  indrømme,  at  det  er  noget  Arbejde. 
Aviserne  fortalte  en  Gang  om  en  Moder,  som  døde  saa  ung,  og 
man  syntes,  det  var  saa  mærkeligt,  da  hun  dog  havde  haft  det 
saa  godt.  »Hun  har  dog  ikke  haft  andet  at  gøre  end  at  gaa 
mellem  Køkkenet  og  Vuggen,  siden  vi  giftede  os,«  sagde  Man- 
den, »saa  hun  har  da  ikke  haft  nogen  Nød.«  Maaske  var  det 
netop  dette,  som  var  Skyld  i  hendes  tidlige  Død.  Vandringen 
mellem  Køkkenet  og  Vuggen  kan  være  trættende  nok,  og  i 
Særdeleshed  naar  man  vandrer  uforstaaet  og  ufri. 

Men  lad  os  vende  tilbage  til  Madspørgsmaalet  og  Køkkenet. 
Selv  her  er  det  Nydelsesbegæret,  der  dominerer,  Maden  skal 
være  god,  og  den  skal  stimulere,  men  Nydelse  og  Stimulans 
er  nykkefulde  Herrer.  En  fordrer  det  ene,  en  anden  det  andet, 
og  altid  skal  Hustruen  være  parat  til  at  efterkomme  de  Øn- 
sker, som  fremsættes.  Og  ligesom  Manden  og  Faderen  væn- 
ner sig  til  at  faa  sine  Ønsker  opfyldt,  saa  vænner  ogsaa  snart 
Børnene  sig  til  det  samme.  Hustruen  og  Moderen  bliver  en 
Tjenerinde  for  hele  Familjen.  »Familjesla vinde«  er  en  Titel, 
som  ofte  med  større  Ret  bæres  af  Hustruen  og  Moderen  end 
af  Tjenestepigen. 

Helt  anderledes  bliver  Hustruens  Stilling  i  det  vegetariske 
Hjem.  Der  bliver  hun  Repræsentant  for  den  fysiologiske  og 
hygiejniske  Videnskab,  som  danner  Vegetarismens  Grund- 
vold, der  bestemmer  hun  Spisesedlen  efter  rationelle  Grund- 

sætninger,  hun  véd,  hvilke  Mængder  af  de  forskellige  Føde- 
stofter  der  behøves,  og  hun  blander  dem  i  det  rette  Forhold, 
og  hun  véd  ogsaa,  at  selv  om  Manden  ikke  befinder  sig  saa 
vel  efter  Maden,  saa  kan  der  være  andre  Grunde  dertil,  som 
maa  ryddes  bort.  En  saadan  Stilling  giver  Respekt.  Det  bliver 
ikke  længer  Kvinden,  som  er  til  for  Mandens  Skyld,  men  det 
bliver  det  jævnbyrdige  Menneske,  som  indtager  sin  selvstæn- 
dige Stilling,  og  som  hersker  ved  sin  Overlegenhed  paa  sit 
særlige  Omraade  og  indgiver  Tillid  gennem  sin  rolige  Sikker- 
hed. Lad  os  faa  vegetariske  Hjem,  og  Kvindespørgsmaalet  vil 
løse  sig  af  sig  selv.  Lad  os  opfostre  Menneskene  til  Vegetarer, 
og  »Hustyrannerne«  skal  forsvinde,  ikke  fordi  de  lever  paa 
Planteføde,  men  fordi  de  spiser  for  at  kunne  leve,  fordi  Maal- 
tiderne  ikke  for  dem  betyder  en  tilfældig  Stimulans,  men  et 
Middel  til  at  genvinde  Kraft  og  Friskhed.  Hustruen  bliver 
ikke  en  Tjenerinde,  men  en  Autoritet,  hvis  Forhold  til  Fa- 
miljen  bliver  det  samme  som  Lægens  til  Patienten,  og  Børnene 
lærer  at  se  op  til  deres  Moder.  Ogsaa  paa  andre  Forhold,  hvor 
Mand  og  Kvinde  mødes,  og  ikke  mindst  paa  det  seksuelle  Om- 
raade vil  en  saadan  Ordning  i  Hjemmet  have  sin  store  og 
gode  Indflydelse. 

Saa  har  vi  det  tredje,  Opdragelsen,  tilbage.  Der  findes  flere 
opdragende  Kræfter,  en  saadan  er  den  bevidste  Paavirkning 
gennem  Paabud,  Opmuntringer,  Advarsler  og  Bebrejdelser, 
som  Lærere  og  Forældre  udøver.  En  anden  er  den  ubevidste 
Indflydelse,  som  Omgivelserne  har  paa  det  enkelte  Individ. 
Og  endelig  har  vi  en  tredje,  som  arbejder  indefra,  naar  man 
begynder  at  mærke,  hvad  der  mangler,  og  længes  efter  at  naa 
frem  til  noget  bedre.  Den  vigtigste  af  disse  Kræfter  er  den, 
som  kommer  indefra,  Selvopdragelsen.  Den  mindste  Virkning 
opnaas  ved  den  Kraft,  som  repræsenteres  af  Formaningen  og 
Straffen.  Eksemplet  fra  de  nærmeste  Omgivelser  virker  stær- 
kere alene  gennem  den  større  Mængde.  Det  er  et  Faatal  af 
Personer,  som  fremtræder  for  os  i  Ungdommen  og  Barndom- 
men som  Opdragere.  Men  Kammerater,  Venner,  Slægtninge, 

praktisk  talt  alle  dem,  man  kommer  i  Berøring  med,  de  sæt- 
ter et  Eksempel,  og  dét  virker  stærkere  netop  gennem  sin 
Haandgribelighed.  Den  unge  Mand,  som  ryger  i  Drengens 
Nærværelse,  gør  det  med  Følelse  og  Overbevisning,  Rygningen 
er  et  ægte  og  troværdigt  Udtryk  for  hans  Livsvisdom;  det  er 
ikke  sagt,  at  Læreren  virker  lige  saa  ægte  og  overbevisende, 
naar  han  taler  om  Tobaksbrugens  Farer.  De  Omgivelser, 
hvori  Barnet  opdrages,  har  en  uhyre  stor  umiddelbar  Indfly- 
delse paa  dets  Karakterdannelse. 

Sæt  nu  Barnet  blandt  Mennesker,  hos  hvem  Nydelsessygen 
sidder  i  Højsædet,  hos  hvem  Mad  og  Drikke  er  bleven  til  Ny- 
delsesmidler, hvor  Stimulans  og  Nydelse  skal  fremskaffes  for 
enhver  Pris,  hvor  Aagerkarle  profiterer,  og  Vareforfalskere 
har  større  Fremgang  end  ærlige  Folk,  hvor  Køkkenet  er  et 
Torturkammer,  Spisestuen  en  Kro,  undrer  De  Dem  da  over, 
at  kloge  Raad  og  gode  Formaninger  forbliver  upaaagtede,  og 
at  selv  den  bedste  Opdragelse  giver  et  negativt  Resultat. 

Sæt  derimod  Barnet  i  vegetariske  Omgivelser.  Der  soger 
man  ogsaa  Livsnydelse;  men  den  søges  i  Lydighed  mod  Livets 
og  Sundhedens  Love,  den  bæres  oppe  af  Ansvarsfølelsen  mod 
den  Natur,  hvoraf  vort  Legeme  er  vokset  frem,  mod  den  Kul- 
tur, som  vi  skal  gøre  vor  Indsats  i,  mod  den  Nation,  som  ven- 
ter at  se  Frugter  af  vor  Arbejdskraft,  og  først  og  sidst  mod 
den  Gud,  som  har  givet  os  en  Gerning  i  Livet.  I  saadanne  Om- 
givelser behøver  Barnet  ikke  megen  Opdragelse;  det  vokser 
op  til  samme  Lydighed  mod  de  Love,  som  raader  i  Livet,  og 
det  faar  Ansvarsfølelse  overfor  Gud  og  Mennesker.  Samvittig- 
heden vaagner,  den  vokser  og  styrkes  og  bliver  til  Slut  ikke 
den  besværlige  Advarer,  men  den  elskede  Leder  og  Vejviser, 
og  da  er  man  naaet  til  Opdragelsens  Maal,  og  man  har  naaet 
det  helt  enkelt  uden  mange  Metoder  og  Kunster,  kun  gennem 
at  leve. 

Der  er  saa  mange  Mennesker,  som  trækker  paa  Skuldrene 
af  Vegetarismen.  »En  Flok  fanatiske  Mennesker,«  siger  de, 
»som  spiser  Græs  og  bliver  magre  og  duer  til  ingen  Ting.«  De 

har  misforstaaet  Vegetarismens  Idé.  Det  er  ikke  det,  som  er 
det  væsentligste,  at  man  spiser  det  ene  og  afholder  sig  fra  det 
andet.  Det  er  Viljen  til  at  lyde  Livets  Love,  stik  imod  Be- 
gæret, som  trodser  dem;  det  er  Viljen  til  at  ofre  tilfældig  Ny- 
delse for  at  vinde  Sundhed,  ogsaa  stik  imod  Begæret  efter 
Nydelse,  som  ofrer  baade  Penge  og  Sundhed  om  nødvendigt. 
De,  som  haaner  Vegetarismen,  bor  erindre  dette,  deres  Haan 
rammer  ikke  blot  en  Skare  mere  eller  mindre  upraktiske 
Idealister,  mén  den  rammer  store  verdensomfattende  Idéer, 
mægtige  til  at  omskabe  Livet  og  Menneskene,  og  egnede  til, 
om  ikke  at  skabe  en  ny  Himmel,  saa  dog  en  ny  Jord. 


LEDESTJERNEN. 

Til  Dig,  o  Stjerne,  som  Dit  Skær 
udsender  over  Danmarks  Sletter, 
det  Land,  som  aldrig  jeg  forgetter, 
en  Hilsen  jeg  nu  sender  her! 
Du  spreder  Lys  i  mange  Hjem, 
hvor  forhen  Mørket  monne  raade, 
og  Dine  Straaler  til  dem  naa'de, 
Du  Ledestjerne  blev  for  dem! 

Ja  ofte  i  saa  mangen  Kvæld, 
naar  ene  jeg  i  Hjemmet  findes, 
da  Stjernen  altid  glad  jeg  mindes 
og  øser  af  dens  Kildevæld! 
I  Bogreolen  jeg  da  fandt 
de  Bøger,  som  blev  mig  saa  kære, 
hvor  Herrens  Tjenere  frembære 
det  Vidnesbyrd,  som  er  saa  sandt! 

I  Josephs  Land  et  Hjem  jeg  fandt, 
fjernt  fra  min  Slægt,  fra  Børn  og  Venner, 
kun  Herren  vore  Veje  kender, 
men  Evangeliet  er  sandt! 

Det  frelse  vil  hver  Sjæl  paa  Jord, 
som  bort  vil  fly  fra  Vantros  Skygge, 
og  kun  sin  Lid  paa  Jesus  bygge 
og  lytte  til  Guds  Tjeners  Ord! 

Ej  ser  jeg  Templets  høje  Tind, 
ej  naar  jeg  op  til  Zions  Dale; 
men  jeg  har  hørt  Profeten  tale, 
og  Glæde  fyldte  da  mit  Sind! 
Han  var  iblandt  os  her  i  Øst 
og  trykked'  kærligt  vore  Hænder, 
og  derfor  Tak  vi  til  ham  sender, 
Tak  for  hans  Ord  og  for  hans  Trøst! 

Jeg  hilser  Broder,  Søster  kær, 

hvis  nogen  endnu  her  mig  mindes, 

og  Ingen  bedre  for  mig  findes 

end  de,  som  jeg  i  Pagt  staar  nær! 

Hvad  Sprog  vi  taler,  hvor  vi  bor  paa  Jord, 

vil  Evangeliet  os  altid  binde, 

med  det  i  Hjærtet  vil  vi  altid  vinde! 

Vor  Lykkestjerne  skinne  klar  og  stor! 

* 

I  mange  Aar  Du  tog  min  Poesi, 

nu  er  min  Tankes  Gang  vel  snart  forbi, 

thi  rask  det  lider  imod  Aftenstunden! 

Alt  vel!  Guds  klare  Lys,  det  har  jeg  funden! 

Hoboken,  New  Jersey. 

Laura  Andersen  Berberick. 

